Отчет

за едногодишната дейност на НЧ Земеделец 1900 с. Велино

НЧ Земеделец 1900 с. Велино е основано преди 120 години от родолюбиви читалищни деятели. През своята 120 годишна дейност се е наложило като неизменна част от културния живот на с.Велино и е единствената останала културна институция. Със своите разнообразни дейности и изяви, читалището се стреми да популиаризира, запазва и разпространява българщината, традициите и обичаите на дедитени.Читалището разполага с добра библиотека, фолклорна група и клубове. Стремим се да работим добре с хората от общността, месната власт, колегите и училищното ръководство. Библиотеката към читалището разполага с книжен фонд от 7191 библиотечни единици. Набавената литература е 701 библиотечни единици, като има дарители от граждани и от УН. Участвахме и спечелихме проекта Българските библиотеки съвременни центрове за четене и информираност 2019г. По този проект бе закупена нова литература на стойност 1170лв. Друг дарител е Георги Зафиров, които закупи нова литература за 249.12лв- 17 книги и УН които закупиха книги за164.00- 12 книги. Всяка година се прави абонамент към библиотеката за които се стремим да е разнообразен и полезен на читателите.През изминалата година се направи ремонт на библиотеката. Тук е момента да благодаря на цялото настоятелство и доброволците които само за два дена пренесоха от библиотеката и хранилището над 6800 книги стилажи които се разглобиха и пренесоха в големия салон. След този генерален ремонт библиотеката изглежда добре. Секретарката на читалището Красимира Иванова много добре работи със децата през лятото. Заедно с УН се организираха конкурси за най- хубава рисунка, най- хубав разказ, най- хубаво стихотворение, най- много прочетени книги. Децата участваха с огромно удоволствие. Техният труд бе възнаграден с грамоти подаръци и екскурзия до Двореца на кирилицата в Плиска и почерпка на сладкарница. Друго много важно нещо е да споменем художествената самодейност. Както знаете към читалището съществуват три формаций. ФГ ,,Шарена китка,дует ,,Велинчанка, квинтет ,,Веселие със ръководител Мика Марчева и съпровод Жечко Пеев. За 2019г групите взеха участие в ,,Общински преглед на пенсионерската художествена самодеиност-16 юни 2019г.гр. Шумен. Бяхме наградени с три грамоти и специална награда за съпровод на гадуларя Жечко Пеев. Като добре представили се състави бяхме поканени за участие на 9-ти национален фестивал ,,Сребро в косите песен в душите гр. Бургас. От там се завърнахме с три грамоти, една картина ,,Морски пейзаж, плакет и на всеки участник личен подарък. Особено ми е приятно да отбележа участието ни на11-ти национален събор на читалищата в гр. Бяла 2019.Представихме се повече от добре. Освен хубавите мигове прекарани в този морски град. Ние се завърнахме с два златни медала,три грамоти и две дипломи и плакет. На всички празници във село групите. Участват както и покани за участие от Общината и Областта. За жалост населението ни е остаряло и все отпадат по някоя самодейка,но за 2019г има ново попълнение. Надяваме се до има и повече. Читалището се ръководи от културен календар които се изготвя и представя в Общината всяка година. На 21.01.2019. отпразнувахме деня на родилната помощ- Бабинден. На 14.02.2019г се отпразнува Трифон Зарезан. Зарязването беше направено в дома на Бонка и Жечко. На 16.02.2019г.деца и възрасни направиха мартеници за настъпващата Баба Марта. На 19.02.2019г. се направи табло – 146г от обесването на Васил Левски. На 1.0302019г. вързахме мартеници на децата. Отбеляза се празника на самодееца. За трети март 141г. от освобождението на България от турско робство.Раздадоха се знамена и се поднесоха цветя и венци на паметника. Осми март по случай международния ден на жената се проведе общоселско тържество. Подариха се цветя на жените от читалищното ръководство и от кмета на селото Димитър Радков. Присъстващите бяха поздравени от ФГ ,,Шарена китка. На 22.03.2019г Първа пролет топразнувах ме в квартал Макак. През месец април бяхме одобрени по проекта Живото културно наследство на Европа. Децата от селото направиха рисунки на тема Възкресение Христово – Великден. Същите бяха залепени на табло и представени на жителите на селото. Боядисахме яйцата и се преборихме с тях. Похапнахме и козунак. 9 –ти май е ден на Моето село също така е и храмов празник. Имаше кратка програма с участие на деца и възрастни. На 24.05.2019г. ден на Славянската писменост и култура. Посетихме учителите от селото и им честитихме празника. На 1.06.2019г. Ден на детето децата получиха от читалището торбички с лакумства. 24.06.2019г Еньовден празника бе отбелязан на дядо Матьовата чешма като се направи венец от билки под които минаваха хората за здраве. Също така бяха направени венчета от билки които се сложиха на главите на децата. Бонка Пеева посрещаше всеки дошъл с букет от билки. На 15.08.2019г. празникът Успение богородично бе отбелязан в църквата на селото. На 24.08.2019г. участвахме на първото издание. Бабината питка в село Белокопитово читалището бе наградено с грамота за това,че участвахме с направа на пити ,баници и сладки. Връчена бе и индивидуална награда в размер на 60лв. 6-ти септември ФГ,,Шарена китка, квинтет ,,Веселие дует ,,Велинчанка участваха във фестивала Шумлла гр. Шумен. Наградени бяха със специална награда. На 21.11.2019г. Ден на Християнското семейство. Посетихме театралната постановка Щети разкажа за Америка. Парите бяха осигурени от Обласната управа на гр. Шумен по евро проект. Радостно е, че бяхме и одобрени за сумата от 500.00лв. 28 –декември с общо селско тържество отбелязахме настъпването на 2020г. Ръководството се стреми да подържа в добър вид клубовете. Беше извършен основен ремонт на библиотеката,хранилището и горния читалищен салон. Обновено бе фоаето пред салона.Извършени са обшиване на комините и частична подмяна на керемидите. За тази цел бяха вложени читалищни средства в размер на 15664.41лв. Разликата от 20706.53лв. бяха изплатени от УН. За изтеклата 2019г. читалищното настоятелство е провело 12 заседания на които е разглеждало въпроси като организация на мероприятия и строителни дейности. Вземане на решения за наеми на помещенията. Най – голяма заслуга на читалището е да се грижи за младите хора да не забравят мястото от където са тръгнали за да открият по лесно пътя по които да продължат напред.